RIO DE JANEIRO, BRASILIEN
ARMERET
IKKE TIL STEDE
Senhor Santos, velkommen. Deres stambord står klar til Dem.
-Værsgo, Otto. -Tak.
Fem måneder i Brasilien. De er ikke nem at finde.
-Não falo Inglês. -Selv accenten er rigtig.
-Se tu o dizes. -Ja, det siger jeg.
Min arbejdsgiver har et tilbud. Han vil have tre mænd likvideret.
Det skal se ud som ulykker, hvilket vist er Deres speciale.
Rygterne om Deres bortgang er vist stærkt overdrevne.
Det kan min arbejdsgiver indvie visse andre parter i.
Dermed ville Deres nye liv her stoppe temmelig brat.
Ellers kan De tage opgaven og fortsætte med at være død.
Hvad foretrækker De, senhor Otto Santos?
Jeg skal lige ringe.
Hvad laver De?
Sig til din arbejdsgiver, at man ikke fucker med de døde.
Læg jer ned, for helvede! I skal ikke glo på mig!
KOH LIPE, DET SYDLIGE THAILAND
-Bishop. -Hej, Mei.
-Du er forandret. -Ældre.
Det er mere end det.
Jeg har brug for tid til at finde nogen, før de finder mig.
-Hvem er her ellers? -Ingen. Dykkersæsonen er forbi.
-Havde du en god rejse? -Den gik udmærket.
Vi har haft en travl sæson, men ingen har nærmet sig dit hjem.
-Intet er forandret. -Tag dig en lur.
-Hvad kan jeg hjælpe med? -Skønt, du taler engelsk.
Mit førstehjælpsgrej er ved at slippe op. Jeg bor på båden.
-Det er, hvad jeg har. -Tak.
Jeg kan også tilkalde forsyningsbåden.
-Den kan sejle dig til Phuket. -Nej, det her er fint.
-Tusind tak. -Det var så lidt.
Bishop!
De slås. Det er alvor.
Bliv liggende.
Hun har rygrad. Kvinder som hende bliver dræbt i den slags opgør.
Det er husspektakler, Mei. Ikke mit anliggende.
Du hjalp mig engang. Hjælp hende.
Ellers gør jeg det.
Hold den her.
Frank, lad mig være!
Det er ikke det værd.
Din so!
-Slip hende. -Hvem fanden er du?
Jeg sagde, slip hende. Sidste chance.
-Det skal du ikke gøre. -Fuck dig!
Er han død?
Sejl hende i land. Jeg tager mig af båden.
-Hvor er hun? -Hun sover i din bungalow.
-Hvad foregår der? -Gina Thorn, amerikaner.
Det må være dig. Du er den anden kvinde, der har et billede af mig.
Den første arbejdede for en mand ved navn Crain. Siger det dig noget?
Det er kun mit navn, du har rigtig fat i.
Den første kvinde var budbringer. Er du også det?
Hvad er så budskabet? Fortæl mig om Crain.
Hvad er det, du skal gøre for ham?
Jeg skal nok tale!
Jeg arbejder ikke for Crain, men det er ham, der har sendt mig.
-Hvor er han? -Det ved jeg ikke.
-Hvorfor er du her? -Han har noget på mig.
Jeg havde ikke noget valg.
-Har han folk i nærheden? -Det sagde han ikke.
-Hvad med Frank? -Han var en del af nummeret.
Han skulle blive voldelig, og jeg skulle flygte hertil.
Det skulle ikke være for alvor. Jeg skulle bare ligne et voldsoffer.
-For at komme tæt på mig? -Ja.
Men Frank gik lidt for vidt. Hvad skal der så ske nu?
Jeg skal ringe op til et bestemt nummer og lade den ringe én gang.
Og så bliver min nye veninde bortført.
Har du slet ikke tænkt tanken?
Du falder for mig, og så tror Crain, han har dig i saksen. Hvorfor?
For at tvinge mig til at gøre noget, jeg ikke har lyst til at gøre.
Jeg ringer op i dit sted, og så nakker jeg Crain.
Jeg vil ikke hjælpe dig med at dræbe nogen.
Tror du, dem, Crain tvinger til at hjælpe sig, får lov at leve?
Jeg har levet af at give folk den sikre død.
Dig vil jeg sikre et liv.
Min far var uddannet inden for østlig lægekunst, en helbreder.
-Bishop var i lære hos ham. -For at lære at helbrede?
-En mand som ham? -Sådan tænkte jeg også.
Men min far forstod, at dem, der har lidt meget, -
-ofte har store evner for at helbrede.
Militæragent Gina Thorn forlod krigen i Afghanistan -
-for at yde humanitær hjælp i Cambodja.
Jeg trængte til klimaforandring. Der var for mange uskyldige ofre.
Og krigens betingelser gjorde det umuligt at forhindre.
Da jeg så kom til Phnom Penh, føltes det bare rigtigt for mig.
Her føler jeg, at jeg kan udrette noget med mit liv.
Jeg tager ingen chancer. Jeg må vide, hvad Crain har på dig.
Jeg driver et herberg for ofre for menneskehandel.
Der er af og til ballade, men jeg har kunnet styre det.
Så for et par uger siden blev en af mine ansatte bortført.
To dage senere blev hun smidt foran min hoveddør.
Hun var blevet tævet og døde i løbet af en time.
Crains håndlanger lod mig forstå, at det kun var en forsmag på, -
-hvad han ville gøre mod alle på herberget. Selv børnene.
De er min svaghed og Crains klemme på mig.
Derfor havde jeg ikke noget valg. Jeg måtte gøre, som Crain forlangte.
-Hvad laver du? -Det er til ære for Crains folk.
-De holder øje med os. -Hvor?
To mænd i en motorbåd ude på vandet.
Nå, der er I. Kom, I går glip af det bedste.
-Hold den her. -Vi tager bare en drink ...
-I bliver her, tak. -Hvad laver du?
-Alle par skal bindes sammen. -Vi er ikke et par.
I lignede ellers et par på stranden.
Tager du tit til bryllupper?
-Det er ikke lige mig. -Heller ikke her.
-Her. -Skal vi drikke det?
Nej. Dyp fingrene i det, og giv hinanden tre prikker i panden.
Det bringer held. God fornøjelse.
-Jeg kunne godt bruge noget held. -Og fornøjelser?
-Så er det mig. -Lad os nu bare tage en drink.
Lige et øjeblik ...
Det klæder dig.
Du fik ikke det hele.
Det sidder godt fast.
Brug en sko næste gang.
Jeg elsker den sang.
-En thailandsk sang? -Ja, den er bare så god.
Skal vi danse?
Nej, bare rolig. Jeg vil ikke danse med dig.
-Tror du, jeg danser dårligt? -Du danser sikkert elendigt.
Jeg ville bare sige tak for det alt sammen.
Alt sammen?
Og så vil jeg godt undskylde, at jeg har rodet dig ind i det her.
De børn betyder alt for mig.
Hvis de skulle blive handlet eller dræbt ...
Det ville jeg ikke kunne bære.
Det forstår jeg godt.
Jeg er selv forældreløs.
Jeg blev solgt til en gangster, der udklækkede børnesoldater.
-Crain var der også. -Hvad skete der så?
Jeg undslap. Det gjorde han ikke.
De gav ham skylden og straffede ham.
-Så nu hader han dig for det. -Og det her er hans hævn.
-Det gør mig frygtelig ondt. -Det er ikke din skyld.
Hvad gør vi?
Jeg har ordnet det. Forsyningsbåden lægger til på den anden side af øen.
I morgen aften vil du og børnene være uden for fare.
-Hvad med Crain? -Jeg udfører ikke hans tre drab.
Det bliver kun til ét. Ham.
-Du kommer aldrig tæt på ham. -De opdager mig aldrig.
Du skal opbevare noget for mig, indtil jeg kommer tilbage.
Jeg fik det af min far. Det er mit eneste minde om ham.
Jeg skal nok passe på det.
-Det er Crains håndlanger. -Se på mig.
Jeg skal nok få dig sikkert hjem.
Hr. Crain, han er her.
Mød mig ansigt til ansigt.
BANGKOK, THAILAND
-Færdig? -Kom med mig.
Sid ned.
-De skal ikke bevæge Dem. -Gør, som hun siger, Arthur.
Vagter er overflødige, når ens modstander sidder på en bombe.
-Hvordan fandt du mig? -Er der slet ingen gensynsglæde?
Du har også altid været hård og kontant.
Hvordan jeg fandt dig? Det må du om nogen vide.
Intet er privat længere -
-takket være ansigtsgenkendelse og satellitovervågning.
Jeg vil give dig en sjælden gave. En chance for at bakke ud.
Giv mig pigen, og bak ud.
Du har udviklet en sans for humor.
Men ellers tak. Jeg skal bruge dig. Du er den bedste.
Luk den op.
Du skal likvidere tre personer. Han er den første.
Krill er massemorder, krigsherre og Afrikas største våbenhandler.
Han sidder i fængsel i Malaysia.
Det gør det umuligt for hans fjender at få ram på ham.
Og den her?
Du må først sluge den efter drabet. Brænder den ud, finder vi dig aldrig.
Udfør de tre likvideringer, så får du pigen tilbage.
Det skylder du hende. Det er jo din skyld, hun sidder i saksen.
Hvordan ved jeg, hun er i live?
Videoopkald efter hvert drab. Til sidst får du at vide, hvor hun er.
-Og du er til at stole på? -Gudfader bevares, nej.
Men jeg vil gerne overleve. Hvis jeg snyder dig, bliver jeg bare dit mål.
Og eftersom vores aftale dermed er på plads, -
-vil jeg ønske dig held og lykke.
Få nu lidt fart på, smukke.
Kom, videre.
PENANG, MALAYSIA
Fængslet ligger 110 km fra land.
En ø med 100 meter høje klipper beliggende i et hajfyldt farvand.
Det er næsten umuligt at komme ind, og ingen er nogensinde sluppet ud.
Det sværeste bliver at dræbe ham. Han er omgivet af tro soldater.
Din største udfordring er at blive alene med ham.
SEKSUALFORBRYDER
ANSES FOR YDERST FARLIG
TERNINGER TATOVERET I ANSIGTET
Anti-hajmiddel, så gerne.
Det er farlige sager. Jeg håber, du ved, hvad du gør.
-Hallo, du der!! -Hvad vil du?
Stop!
-Stop! -Fuck dig.
Martin Basman, du er arresteret.
Tak.
Bishop, husk det nu. Det skal ligne en ulykke.
Hvis han får en kniv i ryggen, bliver du ikke hentet igen.
Pøj pøj.
-Hvem er han? -Krill.
Han var bøddel for folk som Charles Taylor og den sudanesiske milits.
Det siges, at han spiste sine fjenders hjerter.
Nogle af dem har slægtninge, der vil have hævn. Ham der, for eksempel.
Han var Krills bedste snigmorder. Nu vil han bare dræbe ham.
Men hans livvagter beskytter ham konstant.
Du er en fin fyr. Spis sammen med os i aften.
Jeg bryder mig ikke om selskabet.
Så er de ikke inviteret.
Kom ind. Kom indenfor, min ven.
Der sker seks mord og 23 knivstikkerier hver uge ...
... i det her rottehul. De fleste er møntet på mig.
Ham, du stoppede, arbejdede for mig i sin tid.
Måske var han vred over, at jeg dræbte hans bror.
Loyalitet er en sjælden vare i min branche.
Hvordan vidste du, at han ville dræbe mig?
-Jeg hører dette og hint. -Min juju fortæller mig alt.
Så hørte du vist ikke ordentligt efter.
-Ved du, hvem jeg er? -Krill.
-Du styrer fængslet. -Netop.
Og når jeg slipper ud herfra, vil jeg styre hele Afrika.
Der kunne sagtens blive opgaver til en som dig.
Jeg har allerede en opgave. Dig.
Lad manden bede.
Der har vi ham.
KRILL ER DØD
SAML HAM OP
Han er lige neden under os. Hal nettet ind.
-Der er intet i nettet. -Hvad fanden?
Leder I efter nogen? Jeg vil have mit opkald.
Bishop overlevede.
Hej, Arthur. Nydeligt arbejde.
Fængselsmad er livsfarligt. Lad mig tale med Gina.
-Her er din kæreste. -Hvordan har du det?
Det går. Crain har bedt mig sige, -
-at du har 36 timer til at likvidere den næste.
-Ellers likviderer de mig. -Det kommer ikke til at ske.
Det er alt sammen mægtig sødt, men nu må du skrue tempoet op.
Næste mål er Adrian Cook.
Har Bishop fortalt dig, hvor han har det her fra?
Det var hans fars.
Jeg så ham aldrig nogensinde tage det af.
Jeg troede ikke, Arthur kunne knækkes, -
-før jeg så dig med det her ur. Nu ved jeg, han vil gøre alt for dig.
SYDNEY, AUSTRALIEN
I hjertet af Sydney, øverst i en skyskraber, -
-ligger en penthousesuite ejet af Adrian Cook, minedriftsmilliardær.
De færreste ved, at han grundlagde sin formue på menneskehandel.
Han har en hær af livvagter, men det er det mindste af det.
Her ser du så operahuset og Harbour Bridge.
Cooks paranoia overgås kun af hans ego. Se bare hans pool.
Alle mure og etagedæk er lavet af metertyk beton.
Dørene er lavet af 15 cm tykt nikkel-og kromlegeret stål.
Der er sensorer og nethindescannere ved indgangene. Det er en fæstning.
Hr. Clark. Hyggeligt at møde Dem.
Alle lejligheder er godt og vel 300 kvadratmeter store, -
-men i den her får man solnedgangen i tilgift.
Det hele står i salgsopstillingen. Nu skal De se plantegningen.
Der er italienske klinker overalt ...
Lige et øjeblik. Hallo, det er Samantha Burns.
-Nå, hvad kom vi fra? -De ville vise mig plantegningen.
Vi dumper ikke på revet, kun i nærheden af det.
Og hvis miljøflipperne skulle brokke sig, så skid hul i det.
Jeg er nødt til at smutte nu.
Milliardæren Adrian Cook faldt i døden her til morgen, -
-da bunden gik ud af hans glaspool.
-Lad ham få sit opkald. -Okay.
Politiet udelukker, at der kan være tale om en forbrydelse.
-Jeg er klar. -Værsgo.
Bishop, dit ur er gået i stå. Det må være et tegn.
-Måske skal det bare renses. -Nej. Kig godt efter.
Din so!
-Er det havnefogeden? -Ja, det er det.
Mit navn er Tom Silva. Mit skib er blevet skrammet af en grå yacht.
Jeg tog skrognummeret, men jeg mangler oplysninger til forsikringen.
Okay, sig frem.
WRX-489-674-2239.
Lige et øjeblik.
Fartøjet ligger ved mole 7 i Sydneys havn. Mere ved jeg ikke.
Båden, du leder efter, er sejlet. Det er tilmed en stor krabat.
-Flyv videre ud over vandet. -Det er dine penge, makker.
Dér, mod øst!
Hold solen i ryggen, så han ikke ser dig.
Gå ned til 60 fod og hold maskinen i ro.
Nak ham!
Ved du, hvad dit problem er? Du kan ikke lade være.
Jeg vidste, du ville forsøge at redde hende. Det er din svaghed.
Likvider så den tredje, eller tøsen dør.
Før ham nedenunder og send ham af sted med maner.
VARNA, BULGARIEN
Bishop, hvis du prøver på noget lignende igen, -
-så er aftalen hævet, og så ser du aldrig din veninde igen.
Nu er legestuen forbi.
Tag til havnebyen Varna ved Sortehavet.
Der finder du dit tredje offer.
Max Adams er en velhavende amerikansk våbenhandler.
Nord for Varna står et vulgært monument over kommunismen.
Adams har restaureret det -
-og installeret et yderst omfattende sikkerhedssystem.
Men det mest interessante er det, man ikke kan se.
Under bjerget ligger en ubådshangar.
Adams' ubåde er fyldt med langtrækkende missiler.
Ingen kan slippe ind eller ud. Mange er omkommet i forsøget.
Det siger sig selv, at dette bliver langt den vanskeligste opgave.
Desuden kan Krills og Cooks død have gjort Adams ekstra påpasselig.
Du har 24 timer.
Du bruger mig til at rydde konkurrenterne af vejen.
HOSPITALSHELIKOPTER
LANDINGSPLADS
Vi sender en helikopter.
Når du er fremme, skal du forcere flere slags sikkerhedsanordninger.
Bygningen har egen elforsyning, eget iltanlæg og beskyttelsesrum.
Pøj pøj, Arthur.
Luk døren op, gider I?
Giv lyd, når I ved noget.
Ingen spor af indtrængeren.
Det er, fordi han sidder herinde i beskyttelsesrummet, klaphat.
Storslået, også selvom det hele er stjålet.
Futuristisk totalitarisme. Gu fanden er det storslået.
-Som dinosaurknogler. -Det er grimt.
-Hvem er du? -Jeg vil tale med dig.
Har du tabt din mobil? Jeg skulle have hyret dem fra Houston.
-Hvad vil du så tale om? -Jeg vil skåne dig for en ulykke.
Krill, Cook, var det dig? Jeg vidste, Crain en dag ville komme efter os.
-Cappuccino eller espresso? -Espresso uden sukker.
Krill var den førende våbenhandler i Afrika.
Cook sad på markedet i Asien. Du styrer Europa og Sydamerika.
Og Nordamerika, hvis mexicanere tæller med.
Dermed var der ikke meget tilovers til Crain. Jeg har et tilbud til dig.
Jeg er forretningsmand. Lad os tale om det.
Meget har man kaldt mig. Kommunist, socialist, racist, fascist ...
Intet af det passer. Eller ...
-Kommunist er jeg i hvert fald ikke. -Du beundrer bare deres arkitektur.
Jeg så David kæmpe mod Goliat ved fronten i Vietnam.
Russerne i Afghanistan, folkemord i Bosnien, kemiske våben mod kurdere.
De små har altid brug for slynger, og nogen skal nok betale for dem.
En våbenhandler med moral.
Lad os tale om Crain. Vi vil begge to af med ham.
Men hvordan? Han er omgivet af en hær.
Vi må friste ham med noget, han vil sende sine soldater efter.
-Hvad har du i tankerne? -Din ubådshangar.
De vil lede efter våben, rigdomme ... og dit lig.
-Hvabehar? -Du er nødt til at dø.
Det er skam nemt nok, men det vil koste en formue.
Du har råd til det.
Er alle bådene efterset? Er batterierne ladet op?
Er der bragt proviant om bord og skaffet piger til besætningen?
-Javel. -Så er vi klar til afgang.
Bliv her.
Der skete en eksplosion, og hr. Adams faldt i vandet.
Det væltede ned med klippestykker, og han blev begravet under vandet.
Jeg anede ikke, det ville være så fandens oplivende at dø.
Gå under jorden i to dage. Derefter kan du være så spillevende, du vil.
Ringer du efter din chauffør? Bestiller du bord til i aften?
-Skal du sludre med mor? -Jeg sørger for at lokke Crain til.
Du gør det spektakulært.
Anløbsbroen nord for Varna. Vær der i morgen med pigen.
Ikke før jeg ser Adams' lig.
Han er blandt sine elskede skatte i ubådshangaren.
Tag dertil og find Adams' lig. Tag alt i hangaren i besiddelse.
Hvad med Bishop?
Dræb ham.
Ret kameraet fremad, så jeg kan se noget.
Spred jer.
Hvor fanden er Bishop?
-Kontakt! -I dækning!
Dit svin!
-Noget nyt? -Der er ikke skyggen af ham.
Vær på vagt. Bishop er på vej. Det kan I roligt regne med.
-Hvad foregår der? -Din kæreste kommer for at dø.
Og du er madding.
Kom nu, Bishop. Jeg ved, du ikke lader hende dø.
Før hende op på broen.
Afgang.
Vi har tre minutter, inden den sprænger i luften.
-Gina, er du okay? -Jeg klarer den.
Lad mig se.
Crain rodede ved instrumenterne.
-Hvad foregår der? -Crain vil dræbe os. Kom.
Få lortet om bord i båden.
-Hvad er det? -Bare kravl ind.
-Hvad er det, du gør? -Sørger for, at du overlever.
Nej, tag med!
Der er han!
Find ham. Fletcher, lad os komme væk.
-Du spurgte aldrig hvorfor. -Jeg ved hvorfor.
Fordi jeg slap væk, og det gjorde du ikke.
Du lod mig i stikken. Det skal du bøde for.
Glem det. Du skal nok få din tredje likvidering.
Men den kommer ikke til at ligne en ulykke.
Du er en død mand, Bishop.
Du når aldrig at svømme langt nok væk fra eksplosionen.
Hvem siger, jeg svømmer?
Var der nogen overlevende?
Nej.
-Bishop klarede den ikke. -Selv legender kan dø.
PHNOM PENH, CAMBODJA
Kære Mei. Jeg er tilbage i Cambodja hos børnene.
Vandfiltret virker. Tusind tak for din gavmildhed.
Du må komme hertil en dag. Jeg tror, du vil synes om det.
Bishop ville have elsket det. Jeg håber snart, vi ses.
Kærlig hilsen Gina.
Ankerrum: lukket rum, der huser skibets ankerkæde.
Dykkerklokke: stålbeholder, hvori dykkere kan trække vejret.
Den snedige satan.
Luskede skiderik. Bang, du er død.
Oversættelse: Henrik Thøgersen Scandinavian Text Service 2016